CELEX: 32017R1166
Language: bg
Date: 2017-06-26 00:00:00
Title: Регламент за изпълнение (ЕС) 2017/1166 на Комисията от 26 юни 2017 година относно класирането на някои стоки в Комбинираната номенклатура

1.7.2017   
            
            
               BG
            
            
               Официален вестник на Европейския съюз
            
            
               L 170/47
            
         РЕГЛАМЕНТ ЗА ИЗПЪЛНЕНИЕ (ЕС) 2017/1166 НА КОМИСИЯТА
   от 26 юни 2017 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2017 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електрически апарат (т.нар. „преобразувател на видеосигнал“) с правоъгълна форма и приблизителни размери 17 × 14 × 4 cm. Апаратът разполага със следните гнездови съединители:
                  
                              —
                           
                           
                              сериен цифров интерфейс (SDI),
                           
                        
                              —
                           
                           
                              мултимедиен интерфейс за висока разделителна способност (HDMI),
                           
                        
                              —
                           
                           
                              интерфейс RJ-45, както и
                           
                        
                              —
                           
                           
                              съединител за захранване.
                           
                        Апаратът е предназначен да преобразува видеосигнали от формата SDI във формата HDMI.
                  Интерфейсът RJ-45 служи за свързване на апарата към Ethernet само за актуализиране на софтуера и за получаване на необходимото за тези актуализации електрическо захранване (захранване по Ethernet).
               
               
                  8543 70 90 
               
               
                  Класирането се определя въз основа на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8543 , 8543 70  и 8543 70 90 .
                  Интерфейсът RJ-45 (функция за връзка чрез Ethernet) подпомага основната функция (преобразуване на видеосигнал), тъй като служи единствено за получаване на актуализации; чрез този интерфейс не се предават видеосигнали. Ето защо се изключва класиране в позиция 8517 .
                  Следователно апаратът трябва да се класира в код по КН 8543 70 90  като друга електрическа машина или апарат със специфична функция, неупоменат(а), нито включен(а) другаде в глава 85.